CELEX: 62014CN0286
Language: et
Date: 2014-06-11 00:00:00
Title: Kohtuasi C-286/14: 11. juunil 2014 esitatud hagi – Euroopa Parlament versus komisjon

4.8.2014   
            
            
               ET
            
            
               Euroopa Liidu Teataja
            
            
               C 253/21
            
         11. juunil 2014 esitatud hagi – Euroopa Parlament versus komisjon
   (Kohtuasi C-286/14)
   2014/C 253/28
   Kohtumenetluse keel: prantsuse
   
      Pooled
   
   
      Hageja: Euroopa Parlament (esindajad: L.G. Knudsen, A. Troupiotis ja M. Menegatti)
   
      Kostja: Euroopa Komisjon
   
      Hageja nõuded
   
   
               —
            
            
               tühistada komisjoni 7. jaanuari 2014. aasta delegeeritud määrus (EL) nr 275/2014 (1), millega muudetakse Euroopa Parlamendi ja nõukogu määruse (EL) nr 1316/2013 (millega luuakse Euroopa ühendamise rahastu) I lisa;
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Oma hagi põhjendusena esitab parlament ainult ühe tühistamisnõude, mille kohaselt ületas komisjon talle määruse (EL) nr 1316/2013 (2) artikli 21 lõikes 3 antud pädevust. Nimelt muudab vaidlustatud delegeeritud määrus algmääruse I lisa, lisades sellele uue IV osa, mis käsitleb transpordi rahastamise prioriteete mitme- ja iga-aastaste tööprogrammide raames. Parlamendi arvates ületas komisjon sellega talle algmäärusega antud pädevust, kui ta võttis vastu delegeeritud akti, mis „muudab” algmäärust, selle asemel et piirduda algmääruse „täpsustamisega”, nagu talle on ette nähtud artikli 21 lõikes 3.
   
      (1)  ELT L 80, lk 1.
   
      (2)  ELT L 348, lk 129.